เจ้าหญิงแห่งตองกา ลงนามแสดงความอาลัย ในหลวง ร.9 ที่ออสเตรเลีย
เจ้าหญิงอังเกลิกา เอกอัครราชทูตตองกาประจำประเทศไทย ลงนามแสดงความอาลัย ในหลวง รัชกาลที่ 9 ณ สถานเอกอัครราชทูต กรุงแคนเบอร์รา ประเทศออสเตรเลีย,ที่ประเทศออสเตรเลีย เมื่อวันที่ 22 ต.ค. นายก้อง นาคเงินทอง ผู้สื่อข่าวไทยรัฐ ประจำประเทศออสเตรเลีย รายงานว่า นายจิระชัย ปั้นกระษิณ เอกอัครราชทูต ณ กรุงแคนเบอร์ราได้จัดให้ลงนามแสดงความอาลัยแด่ พระบาทสมเด็จพระปรมินทรมหาภูมิพลอดุลยเดช ที่สถานเอกอัครราชทูต ณ กรุงแคนเบอร์รา สำหรับผู้แทนประเทศเจ้าบ้านและคณะทูตานุทูต ระหว่างวันที่ 14 – 21 ตุลาคม 2559 และสำหรับชุมชนไทยในกรุงแคนเบอร์ราและเมืองใกล้เคียง ตั้งแต่วันที่ 14 ตุลาคม 2559 เป็นต้นมาทุกวัน ไม่เว้นวันหยุดราชการ โดยมีชาวไทยทยอยมาลงนามท่ามกลางความอาลัยไม่ขาดสายทุกวัน รวมทั้งชาวออสเตรเลียด้วย,สำหรับบุคคลสำคัญต่างๆ ที่มาร่วมลงนามแสดงความอาลัย ได้แก่ นายเซอร์ ปีเตอร์ คอสโกรฟ (H.E. General the Honourable Sir Peter Cosgrove) ผู้สำเร็จราชการเครือรัฐออสเตรเลีย และภริยา ได้เดินทางมาลงนามแสดงความอาลัย เจ้าหญิงอังเกลิกา ลาตูฟูอิเปกา ตูกูอาโฮ (H.R.H. Princess Angelika Latufuipeka Tukuaho) เอกอัครราชทูตตองกาประจำประเทศไทย ถิ่นพำนัก ณ กรุงแคนเบอร์รา ได้เสด็จมาลงนามแสดงความอาลัย พร้อมทั้งเชิญพระราชสาส์น จากสมเด็จพระราชาธิบดีตูปูที่ 6 แห่งราชอาณาจักรตองกา พระราชบิดา ถึงสมเด็จพระบรมโอรสาธิราชฯ สยามมกุฎราชกุมาร และสมเด็จพระเทพรัตนราชสุดาฯ สยามบรมราชกุมารี เพื่อแสดงความเสียพระราชหฤทัย นอกจากนี้ยังมีเอกอัครราชทูตและคณะทูตานุทูตต่างประเทศ ผู้แทนจากกระทรวงการต่างประเทศออสเตรเลียและองค์การระหว่างประเทศมาร่วมลงนามแสดงความอาลัยอย่างต่อเนื่อง.
เจ้าหญิงอังเกลิกา เอกอัครราชทูตตองกาประจำประเทศไทย ลงนามแสดงความอาลัย ในหลวง รัชกาลที่ 9 ณ สถานเอกอัครราชทูต กรุงแคนเบอร์รา ประเทศออสเตรเลีย
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,เจ้าหญิงตองกา,ลงนาม,แสดงความอาลัย